Исаев Әбделбарый Низаметдин улы

Исаев Әбделбарый Низаметдин улы (28 ғинуар 1907 йыл — 13 ноябрь 1983 йыл) — ислам дин әһеле һәм белгесе, мәғрифәтсе. Бөйөк Ватан һуғышында ҡатнашыусы. 1975—1980 йылдарҙа СССР-ҙың Европа өлөшө һәм Себер мосолмандарының дини идаралығы мөфтөйө. Сәйәси золом ҡорбаны.

 Биографияһы 
Әбделбарый Низаметдин улы Исаев 1907 йылдың 28 ғинуарында Өфө губернаһы Бәләбәй өйәҙе (хәҙер Башҡортостан Республикаһының Саҡмағош районы) Үрге Аташ ауылында тыуған.

1926 йылда Башҡорт АССР-ының Төйлөгән ауылында мәҙрәсә тамамлай.

1926—1929 йылдарҙа — Башҡорт АССР-ының Бөрө кантоны Ҡаръяуҙы ауылы мәсетендә (хәҙерге Башҡортостандың Саҡмағош районы) имам-хатип булып эшләй.

1929 йылда репрессияға эләгә. 1929—1930 йылдарҙа төрмәлә була.

1930—1941 йылдарҙа Ҡырғыҙ АССР-ында була, рәсми булмағанса мулла булып хеҙмәт итә.

1941—1943 йылдарҙа Бөйөк Ватан һуғышында ҡатнаша. Яраланғандан һуң Өфөгә ҡайта.

1946—1953 йылдарҙа СССР-ҙың Европа өлөшө һәм Себер мосолмандарының диниә назаратында эшләй.

1953—1956 йылдарҙа — Өфөнөң II мәхәллә мәсете имам-хатибы, ә 1956—1975 йылдарҙа — Ленинград йәмиғ мәсете имам-хатибы.

1975 йылдың май айынан 1980 йылдың июненә тиклем СССР-ҙың Европа өлөшө һәм Себер мосолмандарының дини идаралығы мөфтөйө.

1980 йылда тарихта беренсе тапҡыр Рәсәй Үҙәк диниә назараты мөфтөйө үҙенең вазифаһын ташлап китә, Исаев Ленинград йәмиғ мәсете имам-хатибы булып эшләүен дауам итәАйдар Хабутдинов..

 Иҫкәрмәләр 

 Һылтанмалар 


Категория:Алфавит буйынса шәхестәр
Категория:Башҡорт дин әһелдәре
Категория:Алфавит буйынса дин эшмәкәрҙәре
Категория:28 ғинуарҙа тыуғандар
Категория:1907 йылда тыуғандар
Категория:Өфө губернаһында тыуғандар
Категория:13 ноябрҙә вафат булғандар
Категория:1983 йылда вафат булғандар
Категория:Санкт-Петербургта вафат булғандар